Итка Несръстова е завършила Икономическия университет в Прага със специалност “Бизнес икономика”. През 2002 се присъединява към „Грийнпийс“ - Чехия като координатор на контактите с донори и година по-късно става директор „Набиране на средства”. От 2006г. насам работи като директор „Развитие” във фондация ВИА, с фокус върху набирането на средства от частни дарители. Отговаря за стартиране на проектите  darujme.cz и „TechSoup CZ“, целящи съответно развитието на онлайн набиране на средства в Чехия и предоставянето на подкрепа на нестопански организации да използват по-добре информационните технологии. От 2012г. се завръща в „Грийнпийс“ като ръководител на екип от хора по набиране на средства и развива нови стратегии в тази област, които да се прилагат на чешкия пазар.

Итка Несръстова участва също така и в международни проекти фокусирани върху развитието на дарителството  в Централна и Източна Европа. Редовно организира семинари по различни аспекти от набирането на средства и консултира нестопански организации за това как да подходят и изградят връзки с частни дарители. Съосновател е на Coalition for Easy Giving (“Коалиция за лесно даряване”), обединяваща нестопански организации, които системно набират средства от физически лица.

